***** ΚΑΝΟΝΙΣΜΟΣ (ΕΟΚ) αριθ. 1657/88 ΤΗΣ ΕΠΙΤΡΟΠΗΣ της 13ης Ιουνίου 1988 περί παύσεως της αλιείας της γαρίδας από πλοία με σημαία της Δανίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3, Εκτιμώντας: ότι ο κανονισμός (ΕΟΚ) αριθ. 3978/87 του Συμβουλίου της 15ης Δεκεμβρίου 1987 για την κατανομή μεταξύ των κρατών μελών, για το έτος 1988, ορισμένων ποσοστώσεων αλιείας για τα σκάφη που αλιεύουν στην οικονομική ζώνη που βρίσκεται γύρω από το Jan Mayen (2) προβλέπει τις ποσοστώσεις για τις γαρίδες για το 1988 · ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί· ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων της γαρίδας στα ύδατα της διαιρέσεως CIEM IV, από πλοία με σημαία ενός κράτους μέλους ή νηολογημένα σε ένα κράτος μέλος, έφθασαν τις ποσοστώσεις που είχαν διατεθεί για το 1988· ότι η Δανία απαγόρευσε την αλιεία για αυτό το απόθεμα από τις 5 Ιουνίου 1988· ότι πρέπει, κατά συνέπεια, η ημερομηνία να κρατηθεί, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το ποσό των αλιευμάτων γαρίδας στα ύδατα της διαιρέσεως CIEM IV, από πλοία με σημαία της Δανίας ή νηολογημένα στη Δανία, εκτιμάται ότι έχει εξαντλήσει τις ποσοστώσεις που είχαν διατεθεί στη Δανία για το 1988. Απαγορεύεται η αλιεία της γαρίδας στα ύδατα της διαιρέσεως CIEM IV, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση της γαρίδας που έχει αλιευθεί στη διαίρεση αυτή, από πλοία με σημαία της Δανίας ή νηολογημένα στη Δανία, από την ημερομηνία εφαρμογής του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 5 Ιουνίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Ιουνίου 1988.

[Source: multi_eurlex | Tokens: 2116]